Grobuonis (filmas)
Grobuonis (angl. Predator) – 1987 m. JAV mokslinės fantastikos siaubo veiksmo filmas, kurį režisavo Džonas Maktirnanas. Tai pirmoji „Grobuonio“ franšizės dalis. Filme Arnoldas Švarcenegeris vaidina elitinės sukarintos gelbėtojų komandos, vykdančios įkaitų gelbėjimo misiją partizanų kontroliuojamoje teritorijoje Centrinės Amerikos atogrąžų miškuose, vadovą, kuris susiduria su mirtinai pavojingu ir technologiškai pažengusiu ateiviu, kuris juos persekioja ir medžioja. Filmavimas vyko 1986 m. kovo–birželio mėn. 1987 m. birželio 12 d. „20th Century Fox“ išleido filmą Jungtinėse Valstijose. Visame pasaulyje jis uždirbo 98 mln. dolerių, o jo biudžetas siekė apie 15 mln. dolerių. Filmo sėkmė davė pradžią filmų, romanų, komiksų, vaizdo žaidimų ir žaislų franšizei. Jis sulaukė keturių tęsinių: „Grobuonis 2“ (1990 m.), „Grobuonys“ (2010 m.), „Grobuonis – Patobulinimas“ (2018 m.) ir „Grobis“ (2022 m.). Susijungus su „Svetimas“ franšize, buvo sukurti filmai „Svetimas prieš Grobuonį“ (2004 m.) ir „Svetimi prieš Grobuonį“ (2007 m.).